АИСА ДИЗАСТЪР е първата и единствена агресив инлайн скейтинг асоциация в България. Основана е през 2002 г. от група отдадени на спорта атлети с цел развиване на този алтернативен спорт в страната и подкрепа за младите хора, занимаващи се с него.

**същност**

АИСА ДИЗАСТЪР е независимо, доброволно и самоуправляващо се сдружение на хората в България занимаващи се със спорта инлайн скейтинг. Целта му е нестопанска, финансира се от своите членове и в редки случаи от външни спонсори.

**дейности**

        организиране на различни събития на територията на страната, популяризиращи инлайн скейтинга и културата на екстремните спортове

        партниране на мероприятия обвирзани с други близки по рода си екстремни спортове - BMX, скейтборд, лонгборд и др.

        подпомагане участието на млади таланти в международни състезания (членовете на АИСА ДИЗАСТЪР имат постоянно присъствие в челната 5-ца на най-значимите състезания в Европа и САЩ)

        участие в проекти със социално значение

        набиране на спонсори за финансиране на състезатели в участието им в международни шампионати, както и за провеждането на спортно-социални мероприятия с по-голям мащаб

**постижения**

        реализация на трима членове на асоциацията в международно-признати агресив инлайн кънкьори от световен ранг

        участие на световноизвестни имена от инлайн скейтинг сцената в събития на ДИЗАСТЪР в България

        повишаване на интереса и информираността на българската младеж към инлайн скейтинга и тенденциите му на разбитие в чужбина, а също и привличане на вниманието на феновете на спорта извън България към прогресивното му развитие у нас

        иницииране и съдействие при създаването на адекватни съоръжения за практикуване на спорта на територията на страната

интересни факти:

        ДИЗАСТЪР стартира от вдъхновението на няколко кънкьора да създадат общо лице, чрез което да търсят нови възможности за каране и повече разбиране за инлайн скейтинга, който е маргинализиран на фона на доста по-популярния скейтбординг. Със скромна инвестиция от всеки, заделена от личния тийнейджърски бюджет, успяват да бъдат покрити таксите по легалното създаване на клуба и първата асоциация по агресив инлайн скейтинг в България става факт през 2003 г.

        Името ДИЗАСТЪР идва по идея на Кирил Траянов

        В самото си началото ДИЗАСТЪР се състои единствено от кънкьори на рампа. Въпреки това, асоциацията предоставя поле за изява във всички мероприятия, които организира, както на стрийт, така и фристайл карачите .

        АИСА ДИЗАСТЪР е единствената асоциация за алтернативни спортове в България, която има членове с международно валидна титла "професионалист".

        АИСА ДИЗАСТЪР е единствената по рода си организация в България призната от Американската Скейтинг Асоциация.

        АИСА ДИЗАСТЪР притежава собствена рампа за каране на кънки, която транспортира и строи на различни локации в страната, запознавайки публики от различни градове с "въздушния" инлайн скейтинг и неговата голяма зрелищност.